b'\n_START_ARTICLE_\nIlja Repin\n_START_SECTION_\nBakgrunn\n_START_PARAGRAPH_\nR\xc3\xa9pin ble f\xc3\xb8dt i byen Tsjuhujiv n\xc3\xa6r Kharkiv i den ukrainske del av Tsarrussland. Foreldrene var russiske, faren av fattig kosakkslekt, og R\xc3\xa9pin skulle for \xc3\xa5 utdanne seg ved en kunstskole i St. Petersburg i 1866.\n_START_SECTION_\nKunstner\n_START_PARAGRAPH_\nI perioden fra 1873 til 1876 bodde han, p\xc3\xa5 stipend fra kunstakademiet, i Italia og Frankrike. I Paris ble han p\xc3\xa5virket av de franske impresjonistene, noe som skulle vises i hans bruk av lys og farge i sine malerier senere. Han ble likevel ikke impresjonist selv, stilen hans ble liggende n\xc3\xa6rmere de europeiske mesterne, og da s\xc3\xa6rlig Rembrandt. _NEWLINE_Gjennom karrieren malte han ofte vanlige mennesker, gjerne b\xc3\xb8nder og folk fra fattigere k\xc3\xa5r, selv om han p\xc3\xa5 slutten av sin karriere ogs\xc3\xa5 malte medlemmer av det russiske aristokratiet, deriblant tsar Nikolaj II._NEWLINE_R\xc3\xa9pin tegnet sitt eget hus i et omr\xc3\xa5de nord for St. Petersburg som etter oktoberrevolusjonen i 1917 skulle bli innlemmet i Finland. Lenin ba ham flytte tilbake til Russland, men R\xc3\xa9pin avslo, if\xc3\xb8lge ham selv fordi han var for gammel for en slik reise. Han d\xc3\xb8de i Kuokkala i Finland (n\xc3\xa5 Repino, Leningrad oblast) i 1930.'